Da Mozart Johannes Chrysostomus Wolfgang Theophilus, ma kennd eam béssa åis Mozart Wolfgang Amadé, is ana vo de wichtigstn Komponistn vo da klassischn Musik in Eiropa. Af d'Wöid kumma is a am 27. Jänna 1756 in da Ståd Såizburg im Såizburga Fürsterzbistum, gstorm is a am 5. Dezemba 1791 in da östareichischn Hauptståd Wean. Er is zwar scho mid 35 Jåhr gstorm, åwa er håd a Werk zruckglåssn, wås ålle wichting Årtn vo Musik zu seina Zeid umfåsst håd. Außadem wår a, wåmma seine Zeidgenossn glaum derf, a Virtuos am Klavier und af da Geing.